text: SønderjyskE nu kun én sejr fra DM-guld
  10 april 2015 kl. 20.08
  Med et slutresultat på 1-4 kunne SønderjyskEs ishockeyherrer fredag aften tage retur til Vojens kun én kamp fra at kunne kalde sig danmarksmestre
  Esbjergs ishockeyherrer kunne ikke ligesom i den seneste kamp lave et comeback, da vestjyderne mødte Sønderjyske på hjemmebane fredag aften.
  I den fjerde DM-finale mellem de to klubber vandt Sønderjyske en overbevisende 4-1-sejr og fører nu med 3-1 i kampe.
  Dermed skal der kun én sejr til, før SønderjyskE kan kalde sig Danmarksmestre endnu en gang. Denne sejr får de chancen for at hive hjem, når de søndag tager imod Esbjerg på hjemmebanen i Vojens.
  